Дзяржаўная ўстанова адукацыі «Гімназія г.Быхава»

План-канспект урока ў 7 класе

“Часціца як часціна мовы: агульнае значэнне,

марфалагічныя прыметы, сінтаксічная роля.”

Настаўнік беларускай мовы і літаратуры

Ткачова І.М.

Тэма: Часціца як часціна мовы: агульнае значэнне, марфалагічныя прыметы, сінтаксічная роля.

Мэта: стварыць умовы для актыўнай пазнавальнай дзейнасці вучняў па засваенні тэмы і выкарыстанні атрыманых ведаў у практычнай дзейнасці.

Задачы адукацыйныя:

* ведаць часціцу як службовую часціну мовы;
* адрозніваць часціцы ад іншых службовых часцін мовы;
* умець выкарыстоўваць атрыманыя веды пры рашэнні вучэбных задач.

Задачы асобаснага развіцця:

* на падставе актуалізацыі вядомага матэрыялу і выканання вучэбных задач садзейнічаць развіццю ўмення супастаўляць, аналізаваць, рабіць вынікі;
* садзейнічаць развіццю камунікатыўных уменняў, навыкаў узаемадзеяння;
* ствараць умовы для самарэалізацыі асобы вучняў у вучэбнай дзейнасці.

Тып урока – засваенне новага матэрыялу.

Абсталяванне: Беларуская мова: вучэбны дапаможнік для 7-га класа агульнаадукацыйных устаноў з беларускай і рускай мовамі навучання/ Г.М.Валочка, С.А.Язерская/, раздатачны матэрыял, малюнкі для правядзення рэфлексіі.

Ход урока

1. **Арганізацыйны этап.**

Н: Добры дзень, сябры! Сёння ў нас незвычайны ўрок па беларускай мове. У нас шмат гасцей, прывітаем іх усмешкай. Зараз я задам вам пытанні, а вы, калі згодны, хлопніце ў далоні.

* Хто з задавальненнем ішоў на гэты ўрок?
* У каго сёння добры настрой?
* Хто хоча атрымаць на ўроку добрую адзнаку?
* Хто ведае, што такое марфалогія?
* **Паўтарэнне і актуалізацыя апорных ведаў**

Н: А зараз давайце звернемся да **а**ркуш, якія знаходзяцца на стале. Першае заданне – вызначыць правільнае сцвярджэнне “Так” , а няправільнае - “Не“. На выкананне задання 2 хвіліны. (Пішуць на аркушы)

1. Вызначце правільнае сцвярджэнне:

+ а) усе часціны мовы падзяляюцца на службовыя і самастойныя;

- б) службовыя часціны мовы з’яўляюцца членамі сказа;

+ в) службовыя часціны мовы не маюць лексічнага значэння;

+ г) а, але, каб, і – злучнікі;

+ д) вось, вунь, нават, няхай – часціца

|  |  |  |  |  |
| --- | --- | --- | --- | --- |
| а | б | в | г | д |
| так | не | так | так | Так ? |

**Ключ: ТАК, НЕ, ТАК, ТАК, ТАК**

Н: Параўнайце свае адказы з ключом. Падыміце рукі, хто зрабіў усё верна, хто памыліўся, хто зрабіў усё няверна. (Прагаварыць услых правільныя адказы). А якое пытанне выклікала цяжкасці? Чаму? (Таму што часціцу яшчэ не вывучалі).

Н: Малайцы. Давайце паспрабуем сфармуляваць тэму нашага ўрока. (**Часціца…..).** Адгарніце сшыткі і запішыце дату і тэму ўрока. ( Нагадаць, што пішам акуратна, разборлівым почыркам.

1. **Арыентавана- матывацыйны этап**
2. Мэтавызначэнне

Н: Сёння мы з вамі пазнаёмімся з часціцай як часцінай мовы, яе агульным значэннем, марфалагічнымі прыметамі, сінтаксічнай роляй. Давайце сфармулюем задачы нашай працы, бо калі не ведаеш, куды ідзеш, невядома куды трапіш. Я прапаную вам папрацаваць з карткай “Ведаю і ўмею”(картка №2). Вашым заданнем будзе паставіць “+”, калі вы згодны, “-”, калі не згодны, а калі вы не ўпэўнены, то можна паставіць і “+” і “-”. (1 хвіліна).

|  |  |  |  |  |  |
| --- | --- | --- | --- | --- | --- |
| № | Ведаю | **+** ці **-** | № | Умею | **+** ці **-** |
| 1. | Што прыназоўнік, злучнік, часціца – гэта службовыя часціны мовы |  | 1. | Вызначаць прыназоўнікі, злучнікі, часціцы ў сказах |  |
| 2. | Як пішуцца злучнікі і прыназоўнікі |  | 2. | Ужываць часціцы ў маўленні |  |
| 3. | Часціцу як часціну мовы |  | 3. | Вызначаць дадатковыя адценні часціц у сказе |  |

Н: А зараз адкажыце на пытанне. Чаму мы павінны ведаць часціцы? Дзе спатрэбяцца нам гэтыя веды? ( Веды нам спатрэбяцца на экзаменах, у час тэсціравання). Паслухайце цікавы матэрыял пра часціцу ( Часціца – гэта вельмі цікавая і незвычайная часціна мовы. Пра яе казаў яшчэ ў 5 стагоддзі да нашай эры індыйскі граматык Паніні, але на сённяшні дзень роля часціц ў мове даканца не вызначана ). Сёння ў нас ёсць магчымасць дапамагчы вучоным філолагам.

1. **Этап набыцця новых ведаў**

Н: Сябры, а зараз звернемся да падручніка. Адгарніце падручнікі. Я вам прапаную запоўніць схему, карыстаючыся матэрыялам падручніка на стар.199 – гэта новы матэрыял і стар. 142 - гэта матэрыял, які вы ўжо ведаеце, але ён вам будзе сёння дапамагаць. (3 хвіліны)

|  |  |  |  |  |
| --- | --- | --- | --- | --- |
| **Часціца як часціна мовы** | | | | |
| **Часціца службовая ч.м.** | **Часціца нязменнае слова** | **Часціца не з’яўляецца членам сказа** | **Часціца выражае дадатковыя адценні значэння** | **Часціца служыць для ўтварэння формаў слоў** |

* Давайце зверым вашы адказы. Зачытайце калі ласка.
* А якія лады мае дзеяслоў? (Абвесны, загадны, умоўны).
* Перабудуйце сказ двойчы, замяняючы абвесны лад умоўным і загадным, ужываючы часціцы. ( Мы сустракаем гасцей. (рэальнае дзеянне). – Мы сустрэлі **б** гасцей (магчымае). – Сустракайце **ж** гасцей (пажаданае).
* А зараз давайце зачытаем сказ на стар. 199 (Людзі патрэбны, **дзя-ся-так** адважных людзей. У якім слове адбыліся змены ў правапісе? Якім правілам мы зараз карыстаемся? Прывядзіце прыклады: сямнаццаць, васямнаццаць, дзявяты. Запішыце ў сшытак 2 словазлучэнні з дадзенымі лічэбнікамі). На дошцы 4 словы (**м…даль, бал…рына).** Вучні самастойна ўстаўляюць прапушчаныя літары, расказваюць правіла.
* **ФІЗКУЛЬТХВІЛІНКА**

(Стаміліся? Устаньце калі ласка і адпачнем. На дошцы запісаны сказ, а вы, карыстаючыся толькі рукамі, падкрэсліце ўсе члены сказа).

**Нават Эма Пшанічная з палёгкаю ўздыхнула** . (“Мэры Кэт”). А хто аўтар дадзенага апавядання? – Мікола Лупсякоў)

Н: Зноў звяртаемся да падручніка, старонка 200, пр.302. Я вам прачытаю верш Якуба Коласа, перадаючы з дапамогай інтанацыі неабходныя пачуцці. А вы, карыстаючыся запісам на дошцы, размяркуеце часціцы згодна з лексічным значэннем. ( Настаўнік чытае, а вучні сочаць і вусна размяркоўваюць часціцы. Пасля выходзяць да дошкі і запісваюць насупраць слупка правільны адказ)

Што ж, як

Аж, дык

Унь

* Дакажыце, што гэта часціцы, карыстаючыся схемай.
* А ці ведаеце вы, каго мае на ўвазе Якуб Колас пад імем Ілья? (Ілля - у старазапаветных паданнях прарок; у народнай традыцыі - уладар грому і дажджу, ад яго залежыць ўраджай, таму, пачуўшы гром, сяляне казалі: "Ілля вялікі гудзе", "Ілля-прарок, па небе на калясніцы ездзіць"; дзень памяці Іллі-прарока зваўся "грымотным" святам. А якія вы ведаеце павер’і? Калі адзначаецца свята?)
* Працягваем нашу працу. Звяртаемся да нашых **а**ркуш. Я вам прапаную сказы, вы пры дапамозе часціц узнавіце змест фразеалагізмаў. Складзіце са сваім суседам па парце невялікі дыялог з любым фреалагізмам. Гэта заданне вы выконваеце 3 хвіліны.

**Пры дапамозе часціц узнавіце змест фразеалагізмаў**.

1. …… пуху …… пяра. (Каб было добра)

2. …… вока выкалі.(Цёмна).

3. …… табе і ўвесь сказ. (Вось табе і ўся гутарка)

4. …… чуць пад сабой ног. (вельмі стаміцца)

Даведкі: Хоць, не, ні-ні, вось.

Н: А ці ведаеце вы, дзе можна ўзнавіць значэнне фразеалагізмаў. Паглядзіце ўважліва на фразеалагічны слоўнік.

1. **Этап кантролю першасных ведаў.**

Н: А зараз выканаем тэставае заданне. Будзьце ўважлівымі, чытайце заданне не спяшаючся і выконвайце толькі самастойна. Ад якасці выканання тэста будзе залежыць ваша дамашняе заданне. У вас 3 хвіліны.

Тэст

Адзначце радок, у якім усе словы часціцы.

а) няхай, вось, аж, вунь;

б) з-за, пад, аж, не;

в) і, а, але, дык.

2. Што выражае часціца?

а) прымету прадмета;

б) дадатковыя адценні значэння;

в) прасторавае значэне.

3. Часціцы служаць для ўтварэння :

а) часу дзеяслова;

б) ладоў дзеяслова;

в) ліку дзеяслова.

4. Вызначце сказы, у якіх ужываюцца часціцы.

а) На яблыні трапеча лісток.

б) Вось першая кроля ўпала над борам.

в) Ану, хлопцы, варушыся хутчэй.

5. Суаднясіце сказы першага і другога слупкоў.

|  |  |  |  |
| --- | --- | --- | --- |
| 1 | Не откладывай на завтра то, что можно сделать сегодня. | 1 | Не ўзяў за руку – не кажы: злодзей. |
| 2 | Не плюй в колодец – пригодится воды напиться. | 2 | Ліха без дабра не бывае. |
| 3 | Не пойман – не вор. | 3 | Не вучы акуня плаваць. |
| 4 | Нет худа без добра. | 4 | Адклад не ідзе ў лад |
| 5 | Не учи учёного. | 5 | Не плюй у крыніцу: прыйдзеш на вадзіцу. |

Правяраем. Дзе вы памыліліся? Прагаворваем правільныя адказы.

Ключ: **1. *А***; **2. *Б*;** **3. *Б*;** **4. *Б, В*; 5. *1-4; 2-5; 3-1; 4- 2; 5-3.***

1. **Рэфлексія**

Н: Хутка празвініць званок, і таму нам неабходна вярнуцца да карткі “Ведаю і ўмею”, перагледзьце яшчэ раз свае адказы. Ці змяніліся яны? Зачытайце выпадкі, дзе адбыліся змены. Якія цяжкасці ўзніклі на ўроку? Хто ці што дапаможа вам пераадолець гэтыя цяжкасці? Паглядзіце на малюнак і паразважайце.

1. **Дамашняе заданне. (**Адгарніце дзённікі, не забывайце, што дамашняе заданне пішам з маленькай літары, разборлівым почыркам)
2. Скласці вусны адказ па тэме “Часціцы як службовыя часціны мовы”(3 узровень)
3. Пр. 308 (4 узровень)
4. Выпісаць 5 сказаў з часціцамі з падручніка па літаратуры і вызначыць іх значэнне.
5. **Тлумачэнне адзнак**